3. atsevišķā triecienbrigāde (Ukraina)

**3. atsevišķā triecienbrigāde** (), agrāk arī **Īpašo operāciju spēku pulks "Azov"** () un sākotnēji **Teritoriālās aizsardzības spēki "Azov"** (), ir Ukrainas Sauszemes spēku brigāde, kas izveidota 2022. gadā.

Brigādi izveidoja, apvienojot Īpašo operāciju spēku pulka "Azov" vienības, kuras bija izveidojuši bijušie Azovas bataljona veterāni, lai cīnītos pret Krievijas iebrukumu Ukrainā. Brigādi komandē Azovas bataljona dibinātājs un bijušais komandieris, kā arī kādreizējais Ukrainas Tautas deputāts pulkvedis Andrijs Bileckis.

## Vēsture
Sākoties Krievijas iebrukumam Ukrainā 2022. gadā, lielākā daļa Azovas pulka apakšvienību bāzējās Mariupolē, kur tās drīzumā aplenca. Ārpus Mariupoles daudzi bijušie Azovas pulka veterāni ārpus Mariupoles sāka veidot jaunas vienības, it īpaši Kijivā, Sumos un Harkivā. Šīs vienības drīz vien tika integrētas Ukrainas bruņoto spēku Īpašo operāciju spēkos (SSO), un kļuva kolektīvi zināmas kā "Azov SSO" vai "SSO Azov".

2023. gada janvārī visas bijušās "Azov SSO" vienības apvienoja vienā pilnībā funkcionējošā kaujas vienībā Ukrainas Bruņoto spēku Ukrainas Sauszemes spēkos. Šīs brigādes formēšana bija stratēģiski izplānota, lai izveidotu ļoti mobilus, labi aprīkotus un plaši apmācītus spēkus, kas spēj iesaistīties gan aizsardzības, gan uzbrukuma operācijās. Svarīgs pavērsiens brigādei notika 2023. gada 24. februārī, kad Ukrainas prezidents Volodimirs Zelenskis svinīgā pasākumā personīgi pasniedza vienības krāsu standartu.

Brigādes karavīri piedalījās Hersonas pilsētas un Hersonas apgabala daļu atbrīvošanā, kā arī Bahmutas kaujā. 2023. gada 12. aprīlī brigādes oficiālie sociālo mediju konti paziņoja par personāla atlases pasākumu sākšanu. 2023. gada maijā vienība bija viena no pirmajām, kas ziņoja par veiksmīgām ofensīvām Bahmutas rajonā pret Krievijas Sauszemes spēkiem.

2024. gada februārī brigādi aizrotēja uz Avdijivku, lai bremzētu iespējamo pilsētas ielenkumu. 17. februārī brigādes preses virsnieks Oleksandrs Borodins apgalvoja, ka, rotācijas uz Avdijivku laikā, brigāde iznīcinājusi 1500 un ievainojusi vairāk nekā 3500 krievu okupantu un iznīcinājusi 20 bruņumašīnas. Viņš arī sacīja, ka brigādei "nav ziņu" par to, ka liels skaits viņu karavīru būtu nonākuši ienaidnieka gūstā.

2024. gada 22. augustā brigāde apgalvoja, ka pretuzbrukumā pret Krievijas 20. armiju Harkivas apgabalā ir atguvusi divus kvadrātkilometrus Ukrainas teritorijas.

## Struktūra
2024. gadā brigādes struktūra ir šāda:

* **3. atsevišķā triecienbrigāde**, Kijiva, Kijivas apgabals.
** Brigādes štābs un štāba rota
**  **1. kājnieku triecienbataljons**
*** Bataljona štābs un štāba rota
*** 2. triecienrota
*** 3. triecienrota
*** 4. triecienrota
***Mīnmetēju baterija
***Izlūku vads
*** FPV dronu vienība "Primus"
*** Īpašā izlūkošanas un sabotāžas vienība "Hatred"
*** Inženieru vads
*** Sakaru centrs "S6"
***Medicīnas vads
**  **2. kājnieku triecienbataljons**
*** Bataljona štābs un štāba rota
*** 1. triecienrota
**** 1. triecienvads "Halytskyi"
**** 2. triecienvads "Algiz"
*** 2. triecienrota
****  "Deseptykony" vads
**** "Vovcha zhraia" vads
**** "Myron" vads
***  3. triecienrota
**** 1. vads "NC13"
**** 2. vads "Frost"
****  3. vads "Pesto"
*** 4. triecienrota
***  Sakaru vads
***  Medicīnas vads
**  Izlūkošanas un trieciena UAV vienība "Shershen"
**  **1. mehanizētais kājnieku bataljons**. Izveidots 2022. gada februārī kā 98. teritoriālās aizsardzības bataljons "Azov-Dnipro".
***Bataljona štābs un štāba rota
***1. mehanizētā rota
***2. mehanizētā rota
***  3. mehanizētā rota
****FRST grupa
*** Izlūku vads
***  Uzbrukuma dronu grupa "Revenge Group"
***Bruņotā grupa
****Atsevišķais prettanku vads
****1. Mīnmetēju baterija. 120mm mīnmetēji.
****2. Mīnmetēju baterija. 82mm mīnmetēji.
*** Atsevišķā inženiertehniskā un sapieru grupa
***Tehniskā atbalsta vads
*** Medicīnas vads
**  **2. mehanizētais kājnieku bataljons**
***Bataljona štābs un štāba rota
***1. mehanizētā rota
**** "Spys" vads
***2. mehanizētā rota
****  Vienība "HYDRA"
***3. mehanizētā rota
***4. mehanizētā rota
*** UAV grupa "Punk"
***  UAV grupa "Lumiere"
***  1. Mīnmetēju baterija. 120mm mīnmetēji.
***  2. Mīnmetēju baterija "Gang of Gunners". 82mm mīnmetēji.
***Tehniskā atbalsta vads
***  Uguns atbalsta vads (SPG-9, Mk 19)
***  Medicīnas vads
**  **1. strēlnieku bataljons**
**  **2. strēlnieku bataljons**
**  **Tanku bataljons**
***Bataljona štābs un štāba rota
*** 1. tanku rota
***  2. tanku rota "Steel Wolves"
** **Lauka artilērijas pulks**
*** Pulka štābs un Mērķa noteikšanas baterija
*** Novērotāju baterija
***  1. pašgājejartilērijas bataljons "Commando Postril"
***  2. pašgājejartilērijas bataljons
****  2. artilērijas baterija "Martial Family"
***  Raķešu artilērijas bataljons
***  Prettanku bataljons
**** 1. rota
**** 3. rota "Centuria"
****  FPV dronu vienība "Paskuda Group"
** **Pretgaisa aizsardzības raķešu artilērijas pulks**
**  **UAV bataljons** (izveidota 2024. gada februārī pēc UAV grupas "Kryla" paplašināšanās)
***  Gaisa izlūkošanas rota "Kryla"
***  Izlūkošanas un trieciena UAV vienība "Fatum"
*** UAV grupa "Over Head"
*** UAV grupa "Vitrolom"
***  Gaisa izlūkošanas vienība "Terra"
***  UAV vienība "Mosquitos"
**  Sniperu vads "GAR"
**  NOVA Tehnoloģiju centrs
** Izlūku rota
**  Inženieru bataljons
***  Inženieru-izlūku vads
***  Inženieru-sapieru vads
**  Apgādes bataljons
**  Sakaru rota
**  Horužniju dienests
**  Tehniskā atbalsta bataljons
** Radaru rota
**  Medicīnas rota
** Aizsardzības no masveida iznīcināšanas ieročiem (AMII) rota
** FPV dronu apmācības skola "Kill House"
** Militārās policijas vads
** Brigādes mūzikas grupa

## Atsauces

## Ārējās saites